Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 20 i 42. Zakona o lokalnim porezima („Narodne novine“ br. 115/16 i 101 /17), te članka 32. Statuta Općine Ivanska (Službeni vjesnik, br.01/13 i11 /13), Općinsko vijeće Općine Ivanska na svojoj 2. sjednici održanoj 30. listopada 2017. godine, donijelo je

**ODLUKU**

**o porezima Općine Ivanska**

1. OPĆE ODREDBE

**Članak 1.**

Ovom se Odlukom propisuju vrste poreza koji pripadaju Općini Ivanska , obveznici plaćanja, porezna stopa i osnovica, stope i visina poreza te način obračuna i plaćanja poreza u skladu sa Zakonom o lokalnim porezima.

 **Članak 2.**

Lokalni porezi Općine Ivanska su :

1. porez na potrošnju,

2. porez na kuće za odmor.

3. porez na korištenje javnih površina

II. POREZ NA POTROŠNJU

**Članak 3.**

Porez na potrošnju se plaća na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima, a koji se nalaze na području Općine Ivanska.

**Članak 4.**

Obveznik poreza na potrošnju iz članka 3. ove Odluke je pravna i fizička osoba koja pruža ugostiteljske usluge, a koji se nalaze području Općine Ivanska .

**Članak 5.**

Osnovica za porez na potrošnju iz članka 3. ove Odluke je prodajna cijena pića koja se proda u ugostiteljskim objektima, a u koju nije uključen porez na dodanu vrijednost.

**Članak 6.**

Porez na potrošnju plaća se po stopi od 3%.

III. POREZ NA KUĆE ZA ODMOR

**Članak 7.**

Porez na kuće za odmor plaćaju pravne i fizičke osobe koje su vlasnici kuća za odmor, a koje se nalaze na području Općine Ivanska .

**Članak 8**

Porez na kuće za odmor plaća se u iznosu od 11,00 kuna/m2 godišnje po metru korisne površine kuće za odmor.

IV. POREZ NA KORIŠTENJE JAVNIH POVRŠINA

**Članak 9.**

 Općina Ivanska, pravne i fizičke osobe koje koriste javne površine za obavljanje svojih djelatnosti, oslobađa plaćanja poreza na korištenje javnih površina.

V. UTVRĐIVANJE I NAPLATA

**Članak 10.**

 Temeljem prethodne Suglasnosti Ministarstva financija da Porezna uprava može obavljati poslove utvrđivanja, evidentiranja, naplate i ovrhe radni naplate poreza jedinica lokalne i područne (regionalne) samouprave ( Narodne novine br.01/17) , Općina Ivanska poslove utvrđivanja, evidentiranja, nadzora, naplate i ovrhe radi naplate općinskih poreza propisanih ovom Odlukom, u cijelosti prenosi na Ministarstvo financija , Poreznu upravu.

Ministarstvu financija, Poreznoj upravi za obavljanje poslova iz ovog članka pripada naknada u iznosu 5% ukupno naplaćenih prihoda, temeljem Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora , naplate i ovrhe radi naplate poreza jedinica lokalne i područne (regionalne) samouprave.

**Članak 11**

Ministarstvo financija, Porezna uprava je dužna do 15. u mjesecu, za prethodni mjesec, Općini Ivanska dostavljati zbirna izvješća o utvrđenim i naplaćenim porezima.

Ministarstvo financija, Porezna uprava dužna je Općini Ivanska dostavljati zbirna izvješća o saldu nenaplaćenih potraživanja poreza i to najkasnije:

- do 5.veljače tekuće godine , sa stanjem da dan 31.12. prethodne godine

- do 5. srpnja tekuće godine , sa stanjem da dan 30.06. tekuće godine.

**Članak 12**

 Ovlašćuje se nadležna organizacija platnog prometa zadužena za raspoređivanje javnih prihoda (FINA) da naknadu Ministarstvu financija, Poreznoj upravi obračuna i uplati u državni proračun i to do zadnjeg dana u mjesecu za protekli mjesec.

V. PREKRŠAJNE ODREDBE

**Članak 13.**

 Prekršajne i kaznene odredbe propisane Zakonom o lokalnim porezima jednako se primjenjuju i na poreze propisane ovom odlukom.

 Postupak izricanja kazne u prvom stupnju za prekršaje zbog povreda odredbi ove Odluke pokreće, vodi te donosi rješenje o prekršaju nadležna ispostava Porezne uprave.

VI. PRIJELAZNE I ZAVRŠNE ODREDBE

**Članak 14.**

Na postupak utvrđivanja i naplate poreze iz ove Odluke, te druga postupanja koja nisu uređena ovom Odlukom, primjenjuje se zakon kojim je uređen porezni postupak.

**Članak 15.**

Stupanjem na snagu ove Odluke prestaje važiti Odluke o porezima Općine Ivanska ( Službeni vjesnik 01/06).

**Članak 16**

Postupci utvrđivanja i naplate poreza na tvrtku ili naziv i poreza na kuće za odmor započeti do dana stupanja na snagu ove Odluke , završit će e prema odredbama Odluke o porezima Općine Ivanska (Službeni vjesnik br.01/06).

**Članak 17.**

Ova Odluka stupa na snagu osmog dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:410-07/17-01/11

Urbroj: 2110/02-01-17-1

Ivanska , 30.10.2017

PREDSJEDNIK

 Marin Samardžija v.r.